b'\n_START_ARTICLE_\nJaponijos sportas\n_START_PARAGRAPH_\nPopuliariausios sporto \xc5\xa1akos Japonijoje, tai beisbolas, futbolas ir kiti \xc5\xbeaidimai kamuoliu. Taip pat yra pla\xc4\x8diai praktikuojami kai kurie kovos menai, tokie kaip dziudo, kendo, ki\xc5\xabdo, aikido ir karate. Nors n\xc4\x97ra oficialios Japonijos sporto \xc5\xa1akos, Japonijos sumo asociacija sumo laiko nacionaliniu sportu. Beisbolas yra populiariausias sportas tarp sporto rungtyni\xc5\xb3 \xc5\xbei\xc5\xabrov\xc5\xb3._NEWLINE_Antrasis spalio pirmadienis yra sveikatos ir sporto diena - viena valstybini\xc5\xb3 Japonijos \xc5\xa1ven\xc4\x8di\xc5\xb3.\n_START_SECTION_\nLaikotarpis iki Meid\xc5\xbei restauracijos\n_START_PARAGRAPH_\nSumo laikoma svarbiausia i\xc5\xa1 tradicini\xc5\xb3 Japonijos sporto \xc5\xa1ak\xc5\xb3, kurioje esama ir tam tikr\xc5\xb3 religini\xc5\xb3 element\xc5\xb3. Daugelis sumo ritual\xc5\xb3 susij\xc4\x99 su \xc5\xa1intoizmo tik\xc4\x97jimu._NEWLINE_Kamakuros periodu atsirado daug kovos men\xc5\xb3 r\xc5\xab\xc5\xa1i\xc5\xb3. Ki\xc5\xabdo buvo m\xc4\x97gstamas samuraj\xc5\xb3 laisvalaikio u\xc5\xbesi\xc4\x97mimas. Jabusam\xc4\x97 kaip sporto \xc5\xa1aka taip pat atsirado \xc5\xa1iuo laikotarpiu, ta\xc4\x8diau dabar yra laikoma religine ceremonija. Populiariu sportu tapo med\xc5\xbeiokl\xc4\x97 su \xc5\xa1unimis, tuomet vadinta Inuoimono.\n_START_SECTION_\nPo Meid\xc5\xbei restauracijos\n_START_PARAGRAPH_\n\xc4\xaevairios vakar\xc5\xb3 sporto \xc5\xa1akos Japonijai buvo pristatytos po Meid\xc5\xbei restauracijos._NEWLINE_Profesional\xc5\xb3 beisbolo lyga Japonijoje \xc4\xafkurta 1936 m.  Dabar beisbolas yra populiariausias komandinis sporto \xc5\xbeaidimas \xc5\xa1alyje. Vienas geriausi\xc5\xb3 Japonijos beisbolinink\xc5\xb3 yra triskart Japonijos Vertingiausiu \xc5\xbdaid\xc4\x97ju tap\xc4\x99s Ichiro Suzuki, dabar \xc5\xbeaid\xc5\xbeiantis \xc5\xa0iaur\xc4\x97s Amerikos pagrindin\xc4\x97je beisbolo lygoje._NEWLINE_1936 m. \xc4\xafk\xc5\xabrus Japonijos profesional\xc5\xb3 futbolo lyg\xc4\x85, futbolas labai i\xc5\xa1plito \xc5\xa1alyje. Japonijoje nuo 1981 iki 2004 m. vyko Tarp\xc5\xbeemynin\xc4\x97 taur\xc4\x97, o 2002 m. - XVII pasaulio futbolo \xc4\x8dempionatas (kartu su Piet\xc5\xb3 Kor\xc4\x97ja). Japonijos futbolo komandos yra vienos stipriausi\xc5\xb3 Azijoje, yra triskart laim\xc4\x97jusios AFC Azijos taur\xc4\x99._NEWLINE_Golfas \xc5\xa1alyje \xc4\xafgauna vis didesn\xc4\xaf populiarum\xc4\x85, taip pat kaip ir automobili\xc5\xb3 sportas.'